काँग्रेसच्या माजी मुख्यमंत्र्याच्या मुलीचा भाजपमध्ये प्रवेश

Karnataka Election : कर्नाटक विधानसभेची निवडणुक १० मे रोजी होणार आहे. त्या पार्श्वभूमीवर कर्नाटकमध्ये राजकीय वातावरण चांगलच तापलं आहे. विधानसभा निवडणुकीपूर्वी काँग्रेसला आणखी एक झटका बसला आहे, पक्षाचे दिग्गज नेते कागोडू थिम्मप्पा यांची कन्या डॉ. राजनंदिनी यांनी बेंगळुरूमध्ये भारतीय जनता पक्षात प्रवेश केला. राजनंदिनी यांनी कर्नाटकचे माजी मुख्यमंत्री बीएस येडियुरप्पा आणि इतर भाजप नेत्यांच्या उपस्थितीत भाजपमध्ये प्रवेश केला.

डॉ. राजनंदिनी यांनी भाजपमध्ये प्रवेश केल्यानंतर म्हणाल्या की, मला अपेक्षा होती की ते (काँग्रेस) मला ओळखतील आणि तिकीट देतील, पण मला संधी मिळाली नाही. त्यांनी (भाजप) माझे मनापासून स्वागत केले आणि मी पक्षासाठी काम करणार आहे. मी एक कामगार आहे, मी कुठेही काम करू शकतो.

"I expected that they (Congress) would recognize me and give me a ticket, but I didn't get the opportunity. They (BJP) warmly welcomed me and I will work for the party. I am a worker, I can work anywhere," says Dr Rajanandini, daughter of veteran Congress leader & former Speaker… pic.twitter.com/Nnmjb7uUZ6
— ANI (@ANI) April 12, 2023

डॉ. राजनंदिनी यांच्या भाजप प्रवेशावर यांचे वडील कर्नाटकचे माजी सभापती कागोडू थिमप्पा म्हणाले की, मी आता ही बातमी ऐकली. ती (राजनंदिनी) असे करेल असे मला कधीच वाटले नव्हते. हे दुर्दैवी आहे. यामागे काहीतरी असावे. हरतालू हलप्पा यांची (भाजप नेते) डावपेच असू शकतात. मी तिच्याशी बोलण्याचा प्रयत्न करेन. मी नेहमीच काँग्रेसच्या बाजूने उभा राहीन, काँग्रेस पक्षासाठी काम करेन.